section_heading: Povijest
paragraph_text: Osnovani su 1991. godine. Okupili su se kao jedan tamburaški orkestar u kulturno-umjetničkom društvu. Taj orkestar sačinjavalo je tada dvanaest ljudi. Pola te grupe bili su Baruni, a pola su bili tamburaši sastava Gazde. Godinu kasnije počinju surađivati s Tomislavom Ivčićem koji je grupu preimenovao u Hrvatski baruni. Godinu kasnije Ivčić je umro, ali je grupa nastavila nositi novo ime. Slijedilo je razdoblje samostalnog guranja karijere do upoznavanja Miroslava Rusa 1995., koji je grupi dao novo ime, Baruni. Rezultat suradnje bile su prve autorske pjesme i prvi studijski album, Putuju oblaci 1996. godine. Iste godine u grupu dolazi bubnjar Miroslav Budanko, a nekako s njime i urbaniji zvuk i žešći, ponekad provokativni stihovi.